 Aadan Jaamac Hoorr, oo xilkii uu ka hayey xukuumadda iska casilay, isla markaana ka hadlay waxyaabihii ku kalifay inuu shaqada iska casilo, waxaannu yidhi; Maanta oo ay tahay 24082007, waxaan ummaddayda reer Somaliland hortooda ka sheegayaa, una caddaynayaa in aan ka degay xilkii Wasiir-ku-xigeennimo ee Wasaaradda Xannaanada Xoolaha ee aan qaranka Somaliland, taas oo ay sababteedu tahay, markii aan arkay sida khaldan, marin halawsan, ee aanay ugu jirin naxdin iyo u damqasho shacabkaas burburay ee halkii laga soo qaaday Illaah iyo ummaddiisuba garanayso, markii waayey xukuumaddii loo igmaday in ay hawlaheedaa fuliso ay hanan kari wayday, talo wanaagsan ku hagi wayday, taladii dadkana qaadan wayday ayaan bisha lixdeedii Golaha Wasiirrada kaga dhex dhawaaqay, waar sannadkii laba iyo tobanka bilood ahaa saddeed baa ina dhaafay, ma sidaas ayeynu isku horfadhiyeynaa. 